Obrt

**ODLUKA O PRIMANJU, FISKALIZACIJI, RASPODJELI I ISPLATI**

**NAGRADE ZA DOBRO OBAVLJENU USLUGU**

Članak 1.

Poslodavac ovom Odlukom uređuje kako djelatnici poslodavca i studenti koji rade putem studentskog servisa mogu primati nagradu za dobro obavljenu uslugu (dalje u tekstu: napojnica) od strane trećih osoba.

U trenutku primitka napojnice, bilo da se ista primi u gotovini ili putem kartičnog plaćanja, djelatnik ili student koji je napojnicu primio obvezan je istu odmah prijaviti putem osigurane elektroničke veze Ministarstvu financija, na način da dostavi podatak kod već izdanog računa (koji sadrži JIR), koristeći postojeće programsko rješenje (elektronički naplatni uređaj za provedbu fiskalizacije, dalje u tekstu: fiskalna blagajna, fiskalizirati).

U slučaju prekida internetske veze ili prestanka rada fiskalne blagajne, za potrebe prijave podatka o napojnici, djelatnik ili student mora izdati račun koji mora biti uvezan u posebnu knjigu računa. Poslodavac je obvezan u roku od dva dana uspostaviti internetsku vezu ili u roku od pet dana uspostaviti rad fiskalne blagajne te naknadno fiskalizirati takve račune i dopisati podatak o dobivenom Jedinstvenom identifikatoru računa (JIR) na izdanom računu u posebnoj knjizi računa.

Članak 2.

Kada se napojnica prima u gotovini, iznos napojnice, nakon fiskalizacije, potrebno je držati zajedno sa ostalim utrškom.

U slučaju utvrđenog viška gotovine zbog nepravodobne fiskalizacije, radnik koji uzrokuje štetu poslodavcu odgovara sukladno odredbama Zakona o radu.

Članak 3.

Poslodavac donosi odluku o raspodjeli napojnica, bez obzira na način naplate iste, kako slijedi:

|  |  |  |  |  |
| --- | --- | --- | --- | --- |
| Red. br. | Ime i prezime djelatnika: | Način isplate napojnice: | Rok isplate napojnice: | Ostalo: |
| 1. | Pero Perić | gotovina | Na kraju odrađene smjene | Prema evidenciji napojnica po izdanim računima, prema oznaci operatera, u 100% iznosu, uz potpisanu isplatnicu |
| 2. | Marko Marić | IBAN djelatnika | Do 15og u mjesecu za protekli mjesec, razmjerno danima provedenim na radu | Prema evidenciji napojnica po ukupno izdanim računima u smjeni, 30% iznosa |
| 3. | Maja Majić | gotovina | Zadnji radni dan u tjednu, razmjerno danima provedenim na radu | Prema evidenciji napojnica po ukupno izdanim računima u smjeni, 70% iznosa, uz potpisanu isplatnicu |

* U gornjoj tablici dani su samo primjeri nekih mogućnosti, svakako je potrebno istu prilagoditi Vašem načinu poslovanja – ovaj tekst brisati u konačnoj odluci!

Članak 4.

Kada djelatniku/studentu pripadne iznos napojnice iznad neoporezivog iznosa, taj iznos napojnice isplaćivat će se isključivo na IBAN zaposlenika transakcijskim putem, uz obračun i uplatu pripadajućeg poreza po stopi od 20%, jednom mjesečno, najkasnije do 15-og u mjesecu za protekli mjesec. Ako djelatnik/student ima ovršen račun, iznos napojnice isplaćivat će mu se isključivo na IBAN zaposlenika, sukladno zakonskim propisima.

Članak 5.

Ova odluka stupa na snagu danom donošenja.

Datum donošenja Odluke: \_\_\_\_\_\_\_\_\_\_\_\_\_\_\_\_\_\_\_\_\_ Odgovorna osoba poslodavca: